Diari Oficial de la Generalitat Valenciana


Sumari del DOGV 5395, del 24-11-2006 (2006/13276)

Informació pública de l'alternativa tècnica del programa d'actuació integrada de la unitat d'execució número 2 del Bosc de Diana Centre Sud.
--------------------------------------------------------------------------------------------------------------------------------------------

### Dades del document

Número de DOGV
:   5395

Data del DOGV
:   24-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13145


Organisme emissor
:   Agrupació d'Interés Urbanístic de la UE Núm. 2 del Bosc de Diana Centre Sud de Dénia

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució número 2 del Bosc de Diana Centre Sud. [2006/M13565]  
Per l'Agrupació d'Interés Urbanístic de la UE número 2 del Bosc de Diana Centre Sud de Dénia, amb CIF número O29904465, amb domicili social al carrer del Marquès de Campo, número 18, 1r, de Dénia, s'han protocol·litzat els documents de l'alternativa tècnica del programa d'aquest àmbit a què fa referència l'article 126 a) i f) de la Llei Urbanística Valenciana, en la notaria de Secundino-José García-Cueco Mascarós, amb domicili a Dénia, carrer del Marquès de Campo, número 27, entresòl. Així mateix consta un exemplar de la documentació dipositat en la Gerència Municipal d'Urbanisme de l'Ajuntament de Dénia, situat en la Ronda de les Muralles, número 42, per a la seua consulta en horari administratiu.   
Els documents integrants de l'alternativa tècnica protocol·litzats i sotmesos a informació pública són els següents: identificació del document que regula l'ordenació detallada, a saber, la fitxa de planejament i gestió d'aquest àmbit del Pla General Transitori de Dénia, aprovat per Resolució del conseller de Territori i Habitatge de 27 de desembre de 2005, projecte d'urbanització de l'àmbit geogràfic citat, projecte de Col·lector del Montgó fase II en Dénia, trams 1 i 2, i annex número 2 del projecte d'urbanització de la UE número 1 i UE número 2 d'obres d'execució de tres trams del col·lector de pluvials, segons avantprojecte de Col·lector del Montgó fase II.   
En compliment de l'article 562 del Reglament d'Ordenació i Gestió Territorial i Urbanística, es fa constar que segons l'apartat h) de les bases particulars que regiran en el concurs per a la selecció d'agent urbanitzador per gestió indirecta de la unitat d'execució número 2 del Bosc de Diana Centre Sud de Dénia, publicades en el Diari Oficial de la Generalitat número 5.331, de data 24 d'agost de 2006, el termini màxim d'adjudicació d'aquest programa, i consegüent aprovació definitiva es produirà en el termini màxim de dos mesos a comptar des de l'endemà de l'obertura de les proposicions.  
El silenci s'entendrà negatiu, tal com disposa la legislació aplicable en la matèria.   
Es van publicar les bases generals reguladores dels procediments de programes d'actuació integrada per mitjà de gestió indirecta de l'Ajuntament de Dénia, en el Butlletí Oficial de la Província d'Alacant número 138, de data 17 de juny de 2006, havent estat aprovades les bases particulars que regiran en el concurs per a la selecció d'agent urbanitzador per gestió indirecta de la unitat d'execució número 2 del Bosc de Diana Centre Sud de Dénia, mitjançant acord plenari de data 27 d'abril de 2006, publicades en el Diari Oficial de la Generalitat número 5.331, de data 24 d'agost de 2006, i remès l'anunci del concurs al Diari Oficial de la Unió Europea el dia 28 de setembre de 2006, en compliment del contingut de l'article 132.2 de la Llei Urbanística Valenciana.  
D'acord amb l'establert en l'article 134 de la Llei 16/2005, de 30 de desembre, Urbanística Valenciana, se sotmet a informació pública aquesta alternativa tècnica, pel termini d'un mes, comptat a partir de l'endemà de la publicació del present anunci en el Diari Oficial de la Generalitat, a l'efecte de presentar al·legacions.  
Aquestes al·legacions podran presentar-se indistintament en la notaria de referència de dilluns a divendres, en dies laborables, en horari de 10.00 a 14.00 hores, o bé en la Gerència Municipal d'Urbanisme de l'Ajuntament de Dénia en dies laborables en horari administratiu obert al públic.  
Durant el període d'informació pública, els dijous de 10.00 a 13.00 hores en aquesta notaria estarà un tècnic de l'equip redactor de l'aspirant a urbanitzador a l'efecte de l'aclariment de possibles dubtes, conceptes o altres qüestions dels interessats relatives al pla, projecte o programa.   
I perquè tinga els efectes oportuns lliure el present edicte.   
Dénia, 17 de novembre de 2006.. El president de l'Agrupació d'Interés Urbanístic: Pablo González Vidal.